Source: https://www.socpoist.sk/opravne-prostriedky/48949s
Timestamp: 2019-09-22 06:02:01+00:00

Document:
Sociálna poisťovňa - Slobodný prístup k informáciám
Zverejňovanie alebo sprístupňovanie
Evidovanie žiadostí
Spôsob vybavenia žiadosti
Úvod > O Sociálnej poisťovni > Slobodný prístup k informáciám
Slobodný prístup k informáciám podľa zákona č.211/2000 Z. z. (zákon o slobode informácií) v znení neskorších predpisov
Sociálna poisťovňa vznikla 1. novembra 1994 ako verejnoprávna inštitúcia podľa zákona Národnej rady Slovenskej republiky č. 274/1994 Z. z. o Sociálnej poisťovni.
Sociálna poisťovňa vykonáva sociálne poistenie a výber, registráciu a postúpenie príspevkov na starobné dôchodkové sporenie podľa osobitných predpisov. Pri výkone týchto činností vyberá poistné na sociálne poistenie, rozhoduje o dávkach sociálneho poistenia a zabezpečuje ich výplatu v rozsahu danom osobitnými predpismi. Sociálna poisťovňa súčasne vykonáva kontrolnú, konzultačnú a poradenskú činnosť.
Uplatnenie práva na informácie podľa zákona o slobode informácií Sociálna poisťovňa zabezpečuje tak, že zverejňuje alebo sprístupňuje všetky informácie vrátane sprievodných informácií s výnimkou tých, ktorých zverejnenie alebo sprístupnenie vylučuje zákon.
Postup organizačných zložiek Sociálnej poisťovne pri uplatňovaní zákona o slobodnom prístupe k informáciám upravuje vnútorný predpis Sociálnej poisťovne.
Zverejňovanie alebo sprístupňovanie informácií
Aké informácie je Sociálna poisťovňa povinná zverejniť alebo sprístupniť.
Zverejnenie informácií
Sociálna poisťovňa je povinná zverejniť:
spôsob zriadenia Sociálnej poisťovne, jej právomoci a kompetencie a popis organizačnej štruktúry,
miesto, čas a spôsob, akým možno získavať informácie; informácie o tom, kde možno podať žiadosť, návrh, podnet, sťažnosť alebo iné podanie,
miesto, lehotu a spôsob podania opravného prostriedku a možnosti súdneho preskúmania rozhodnutia Sociálnej poisťovne, vrátane výslovného uvedenia zákonom ustanovených požiadaviek na podanie opravného prostriedku a na preskúmanie rozhodnutia Sociálnej poisťovne súdom,
postup, ktorý musí Sociálna poisťovňa dodržiavať pri vybavovaní všetkých žiadosti, návrhov a iných podaní vrátane informácií o lehotách na ich vybavenie,
prehľad predpisov, podľa ktorých Sociálna poisťovňa koná a rozhoduje alebo ktoré upravujú práva a povinnosti fyzických osôb alebo právnických osôb vo vzťahu k Sociálnej poisťovni,
sadzobník úhrad za sprístupnenie informácie podľa § 21 ods. 3 zákona o slobode informácií,
označenie nehnuteľnosti vrátane bytov a nebytových priestorov, hnuteľnej veci, ktorej nadobúdacia cena bola vyššia ako 20-násobok minimálnej mzdy, vo vlastníctve Sociálnej poisťovne ako verejnoprávnej inštitúcie, ktoré Sociálna poisťovňa previedla do vlastníctva alebo ktoré prešli do vlastníctva inej osoby než orgánu verejnej moci, dátume prevodu alebo prechodu vlastníctva a právnom titule, ako aj informácie o osobných údajoch a iných identifikačných údajoch osôb, ktoré nadobudli tento majetok do vlastníctva, v rozsahu
identifikačné číslo, ak ide o právnickú osobu alebo fyzickú osobu – podnikateľa,
strategické zámery činnosti poisťovne schválené Národnou radou Slovenskej republiky a informácie o ich plnení a o materiály schválené Dozornou radou Sociálnej poisťovne (táto povinnosť vyplýva zo zákona č. 461/2003 Z. z. o sociálnom poistení v znení neskorších predpisov).
Sociálna poisťovňa zverejňuje informácie spôsobom umožňujúcim hromadný prístup na webovej stránke Sociálnej poisťovne www.socpoist.sk alebo na úradnej tabuli s možnosťou voľného prístupu.
Informáciu podľa písmena g) je Sociálna poisťovňa povinná zverejňovať najmenej počas jedného roka odo dňa, keď došlo k prevodu alebo prechodu vlastníctva Sociálnej poisťovne; tým nie je dotknutá povinnosť Sociálnej poisťovne sprístupniť túto informáciu aj po uplynutí tejto doby. Povinnosť Sociálnej poisťovne zverejniť informácie podľa písmena g) o uvedenom majetku sa vzťahuje na prevod alebo prechod majetku, ktorý sa uskutočnil po 2. januári 2006; povinnosť sprístupniť tieto informácie sa vzťahuje aj na prevod alebo prechod majetku, ktorý sa uskutočnil pred 2. januárom 2006.
Sociálna poisťovňa je povinná sprístupniť informácie, ktoré má k dispozícii, najmä:
informácie z rozhodovacej činnosti podľa zákona č. 461/2003 Z. z. o sociálnom poistení v znení neskorších predpisov a ďalších všeobecne záväzných právnych predpisov na základe zverenej právomoci rozhodovať o právach a povinnostiach fyzických osôb alebo právnických osôb v oblasti verejnej správy,
informácie o celej činnosti Sociálnej poisťovne ako právnickej osoby, zriadenej zákonom o Sociálnej poisťovni, napr. aktuálne informácie z rokovaní orgánov Sociálnej poisťovne, o schválených materiáloch Dozornou radou Sociálnej poisťovne a pod.,
informácie z hospodárenia s verejnými prostriedkami (financiami) a nakladaní s majetkom štátu a s majetkom Sociálnej poisťovne ako verejnoprávnej inštitúcie, napr. informácie o stave, tvorbe a využití základných fondov Sociálnej poisťovne, informácie o nakladaní s majetkom štátu, ktorý Sociálna poisťovňa spravuje, informácie o nakladaní s vlastným majetkom Sociálnej poisťovne a pod.,
informácie z personálnej činnosti Sociálnej poisťovne, napr. informácie o pracovnej náplni zamestnancov, obsahu pracovnej zmluvy, dĺžke trvania pracovného pomeru, s výnimkou osobných údajov, ktoré podliehajú obmedzeniu prístupu k informáciám.
Aké informácie podliehajú obmedzeniu prístupu alebo nesprístupneniu..
Sociálna poisťovňa obmedzí prístup alebo nesprístupni informácie:
ak informácia tvorí utajovanú skutočnosť podľa osobitného zákona, a to zákona č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov, alebo ak podlieha ustanoveniam osobitných predpisov a je označená ako štátne tajomstvo alebo služobné tajomstvo (napr. informácia o hospodárskej mobilizácii) alebo označená ako skutočnosť podliehajúca šifrovej ochrane informácií, alebo patriaca do bankového alebo do daňového tajomstva podľa § 8 zákona o slobode informácií, ku ktorým žiadateľ nemá oprávnený prístup; Sociálna poisťovňa informáciu alebo jej časť nesprístupní s uvedeným odkazom na príslušný právny predpis,
ak ide o informáciu, týkajúcu sa osobnosti a súkromia fyzickej osoby, je písomnosťou osobnej povahy, podobizňou, obrazovou snímkou a obrazovým a zvukovým záznamom, ktorý sa dotýka fyzickej osoby alebo jej prejavov osobnej povahy, ak povinnosť sprístupniť takúto informáciu neustanovuje osobitný zákon podľa § 9 ods. 1 zákona o slobode informácií alebo ak na jej zverejnenie alebo sprístupnenie nedá Sociálnej poisťovni predchádzajúci písomný súhlas dotknutá osoba alebo blízka osoba podľa § 116 Občianskeho zákonníka (napr. rodičia, deti, starí rodičia, vnuci, súrodenci, manžel a pod.), ak dotknutá osoba nežije,
ak ide o informáciu, týkajúcu sa osobných údajov fyzickej osoby spracovaných v informačnom systéme Sociálnej poisťovne podľa zákona č. 18/2018 Z. z. o ochrane osobných údajov a o zmene a doplnení niektorých zákonov, ak povinnosť sprístupniť takúto informáciu neustanovuje osobitný zákon podľa § 9 ods. 2 zákona o slobode informácií alebo ak na jej zverejnenie alebo sprístupnenie nedá Sociálnej poisťovni predchádzajúci písomný súhlas: dotknutá osoba alebo zákonný zástupca, ak dotknutá osoba nemá spôsobilosť na právne úkony, alebo blízka osoba podľa § 116 Občianskeho zákonníka (napr. rodičia, deti, starí rodičia, vnuci, súrodenci, manžel a pod.), ak dotknutá osoba nežije,
ak ide o informáciu označenú ako obchodné tajomstvo podľa § 17 až 20 Obchodného zákonníka v súlade s § 10 zákona o slobode informácií,
ak ide o informáciu podliehajúcu ďalším obmedzeniam prístupu k informáciám podľa § 11 zákona o slobode informácií, a to ak ak
bola Sociálnej poisťovni odovzdaná osobou, ktorej povinnosť zverejniť alebo sprístupniť takú informáciu zákon neukladá a ktorá na výzvu Sociálnej poisťovne písomne oznámila najneskôr do siedmich dní, že s jej sprístupnením nesúhlasí; uvedené obmedzenie alebo nesprístupnenie neplatí, ak ide o informácie, ktoré sa získali za verejné financie, alebo ak sú to informácie týkajúce sa použitia takých prostriedkov alebo ak ide o informácie o nakladaní s majetkom štátu a Sociálnej poisťovne,
je zverejnená vo vopred ustanovenej dobe na základe osobitného zákona, napr. podľa zákona č. 540/2001 Z. z. o štátnej štatistike v znení neskorších predpisov; Sociálna poisťovňa obmedzí jej sprístupnenie alebo ju nesprístupní iba do tejto doby,
jej zverejnením alebo sprístupnením by Sociálna poisťovňa porušila ochranu duševného vlastníctva ustanovenú osobitnými predpismi [napr. zákon č. 185/2015 Z. z. Autorský zákon v znení neskorších predpisov] s výnimkou, ak autor na výzvu Sociálnej poisťovne dá súhlas na sprístupnenie informácie,
sa týka rozhodovacej činnosti súdu vrátane medzinárodných súdnych orgánov alebo orgánu činného v trestnom konaní podľa osobitných predpisov, napr. Správny súdny poriadok, Civilný sporový poriadok, Trestný poriadok a pod., okrem informácie o rozhodnutí alebo výsledku konania, ak sprístupnenie informácie osobitné predpisy nezakazujú,
sa týka požadovaná informácia výkonu kontroly, dohľadu alebo dozoru orgánom verejnej moci podľa osobitných predpisov, ktorými sú napr. zákon Národnej rady Slovenskej republiky č. 39/1993 Z. z. o Najvyššom kontrolnom úrade Slovenskej republiky v znení neskorších predpisov a pod., okrem informácie o rozhodnutí alebo inom výsledku kontroly, dohľadu alebo dozoru, ak jej sprístupnenie osobitné predpisy nezakazujú,
by to bolo v rozpore s právne záväznými aktmi Európskych spoločenstiev a Európskej únie alebo s medzinárodnou zmluvou, ktorou je Slovenská republika viazaná.
Ktoré údaje sa pri žiadostiach evidujú.
O podaných žiadostiach o sprístupnenie informácie sa vedie evidencia vSociálnej poisťovni, ústredie, resp. v pobočke Sociálnej poisťovne. Evidujú sa najmä tieto údaje:
meno, priezvisko a adresa žiadateľa, ak ide o fyzickú osobu, alebo obchodné meno a sídlo žiadateľa, ak ide o právnickú osobu,
dátum podania žiadosti,
obsah požadovanej informácie,
forma vybavenia žiadosti [ústne, faxom, telefonicky, nahliadnutím do spisu, listom, zhotovením kópie, vyhotovením informácie Braillovým písmom alebo zväčšeným typom písma a pod.],
spôsob vybavenia žiadosti, napr. sprístupnením informácie, odkazom na zverejnenú informáciu, postúpením žiadosti, odložením žiadosti, vydaním rozhodnutia o nesprístupnení alebo vydaním rozhodnutia o zastavení konania,
podanie opravného prostriedku,
ďalšie relevantné údaje (napr. číslo spisu, výška úhrad prijatých v súvislosti s poskytnutím informácie a pod.).
Kde sa žiadosť podáva a čo musí obsahovať.
Žiadosti o poskytnutie informácie adresujte na:
Sociálna poisťovňa - ústredie
Ul. 29. augusta 8 a 10
e-mail: info@socpoist.sk
Ak ide o informáciu, ktorej sprístupnenie je v kompetencii pobočky Sociálnej poisťovne, žiadosť adresujte na príslušnú pobočku Sociálnej poisťovne.
ktorej povinnej osobe je určená,
adresu pobytu alebo sídlo žiadateľa,
ktorých informácií sa žiadosť týka a akým spôsob sprístupnenia informácií žiadateľ navrhuje. .
písomne, prostredníctvom pošty,
písomne, osobným podaním v podateľni Sociálnej poisťovne, ústredie, Ul. 29. augusta č. 8 v Bratislave,
elektronicky, e-mail: info@socpoist.sk,
Za účelom uľahčenia a zjednodušenia spísania žiadosti o sprístupnenie informácie Sociálna poisťovňa odporúča použiť formulár žiadosti, ktorý je uverejnený nižšie a obsahuje všetky požadované údaje.
Formulár žiadosti o poskytnutie informácie (doc)
Podanie žiadosti nevidiacou, resp. slabozrakou osobou
Nevidiaca osoba je oprávnená požadovať sprístupnenie informácie slepeckým (Braillovým) písmom a pri podaní žiadosti je povinná predložiť kópiu preukazu občana s ťažkým zdravotným postihnutím s červeným pásom, na ktorého zadnej strane je vyznačený druh zdravotného postihnutia „Nevidiaci-Blind“. Ak je žiadateľom o sprístupnenie informácie slabozraká osoba, je oprávnená požadovať sprístupnenie informácie zväčšeným typom písma a pri podaní žiadosti je povinná predložiť kópiu preukazu občana s ťažkým zdravotným postihnutím.
Ak žiadosť nemá predpísané náležitosti, Sociálna poisťovňa bezodkladne vyzve žiadateľa, aby ich doplnil v určenej lehote, nie kratšej ako sedem dní. Súčasne poučí žiadateľa aj o spôsobe doplnenia žiadosti s upozornením, že ak žiadosť nedoplní, Sociálna poisťovňa žiadosť odloží a rozhodnutie nevydá.
Ako postupuje Sociálna poisťovňa po obdržaní žiadosti.
Žiadosť o sprístupnenie informácie je podaná dňom, keď bola doručená ústrediu Sociálnej poisťovne alebo príslušnej pobočke Sociálnej poisťovne.
Na žiadosť žiadateľa Sociálna poisťovňa písomne potvrdí podanie žiadosti o sprístupnenie informácie a oznámi predpokladanú výšku úhrady za sprístupnenie informácie.
Aké sú lehoty na vybavenie žiadosti o sprístupnenie informácie.
Sociálna poisťovňa vybaví žiadosť o sprístupnenie informácie bez zbytočného odkladu, najneskôr do ôsmich pracovných dní odo dňa jej podania alebo odo dňa odstránenia jej nedostatkov alebo odo dňa doručenia postúpenej žiadosti.
Ak ide o žiadosť podanú nevidiacou osobou, ktorá požaduje sprístupnenie informácie v prístupnej forme, a to slepeckým (Braillovým) písmom a ktorá obsahuje všetky náležitosti predpísané zákonom o slobode informácií v znení neskorších predpisov, žiadosť je Sociálna poisťovňa povinná vybaviť bez zbytočného odkladu, najneskôr do 15 dní odo dňa doručenia žiadosti alebo odo dňa odstránenia jej nedostatkov alebo odo dňa doručenia postúpenej žiadosti. Zo závažných dôvodov možno osemdňovú lehotu na vybavenie žiadosti predĺžiť najviac o osem pracovných dní a 15-dňovú lehotu najviac o 15 pracovných dní na vybavenie žiadosti nevidiacej osoby. Predĺženie lehoty Sociálna poisťovňa bezodkladne oznámi žiadateľovi, najneskôr pred uplynutím lehoty na jej vybavenie. V oznámení uvedie dôvody, ktoré viedli k predĺženiu lehoty.
Závažnými dôvodmi na predĺženie lehoty sú:
vyhľadávanie a zber požadovaných informácií na inom mieste, ako je sídlo Sociálnej poisťovne,
vyhľadávanie a zber väčšieho počtu oddelených alebo odlišných informácií požadovaných na sprístupnenie v jednej žiadosti, ktoré patria do kompetencie viacerých organizačných útvarov Sociálnej poisťovne,
preukázateľné technické problémy spojené s vyhľadávaním a sprístupňovaním informácie, o ktorých sa predpokladá, že ich možno odstrániť v rámci predĺženej lehoty.
Ako postupuje Sociálna poisťovňa pri vybavovaní žiadosti o sprístupnenie informácie.
Ak Sociálna poisťovňa má k dispozícii požadovanú informáciu, žiadosť vybaví sprístupnením informácie.
Ak Sociálna poisťovňa nemá k dispozícií požadovanú informáciu, ale má vedomosť o tom, kde možno požadovanú informáciu získať, postúpi žiadosť do 5 dní odo dňa jej doručenia príslušnej povinnej osobe.
Ak Sociálna poisťovňa nemá k dispozícii požadovanú informáciu, nevie, kde ju možno získať, alebo ak informáciu nemôže sprístupniť z dôvodu, že požadované informácie podliehajú obmedzenému prístupu alebo nesprístupneniu podľa § 8 až 11 zákona o slobode informácií, vydá rozhodnutie o čiastočnom odmietnutí sprístupnenia informácie alebo rozhodnutie o odmietnutí sprístupnenia informácie. Všetky obmedzenia práva na informácie Sociálna poisťovňa vykoná tak, že sprístupní požadované informácie vrátane sprievodných informácií po vylúčení tých, pri ktorých to ustanovuje zákon o slobode informácií.
>Ak žiadateľ požaduje sprístupnenie informácie vo veci, v ktorej už Sociálna poisťovňa konala a skutkový stav sa podstatne nezmenil, Sociálna poisťovňa vydá rozhodnutie o zastavení konania podľa § 30 ods. 1 písm. i) zákona č. 71/1967 Zb. o správnom konaní (správny poriadok) v znení neskorších predpisov.
Informácie sa sprístupňujú najmä osobne ústne alebo telefonicky, nahliadnutím do spisu vrátane možnosti vyhotoviť si odpis alebo výpis, odkopírovaním informácií na technický nosič dát, sprístupnením kópií predlôh s požadovanými informáciami, telefonicky, faxom, poštou a elektronickou poštou. Ak informáciu nemožno sprístupniť spôsobom určeným žiadateľom, Sociálna poisťovňa dohodne so žiadateľom iný spôsob sprístupnenia informácie.
Ústne podané žiadosti sa môžu vybaviť bezodkladne, najmä nahliadnutím do spisu, vrátane možnosti vyhotoviť odpis alebo výpis, alebo odkopírovaním informácie na technickom nosiči dát. O vybavení ústne podanej žiadosti sa urobí zápis, ktorý sa založí do spisu alebo do dokumentácie.
Náklady na sprístupnenie informácie prístupnou formou (slepeckým - Braillovým písmom alebo zväčšeným typom písma) znáša Sociálna poisťovňa.
Aký je postup pri odmietnutí sprístupnenia informácií a pri zastavení konania o žiadosti o sprístupnenie informácií.
Proti rozhodnutiu o odmietnutí sprístupnenia informácie alebo proti rozhodnutiu o zastavení konania možno podať odvolanie v lehote pätnásť dní odo dňa doručenia alebo márneho uplynutia lehoty na rozhodnutie Sociálnej poisťovni.
O odvolaní proti rozhodnutiu rozhoduje ústredie Sociálnej poisťovne.
Ústredie Sociálnej poisťovne rozhodne o odvolaní proti rozhodnutiu o odmietnutí sprístupnenia informácie do pätnástich dní od jeho doručenia. Ak v tejto lehote nerozhodne, predpokladá sa, že vydala rozhodnutie, ktorým odvolanie zamietla a napadnuté rozhodnutie potvrdila. Za deň doručenia tohto rozhodnutia sa považuje druhý deň po uplynutí lehoty na vydanie rozhodnutia.
Ústredie Sociálnej poisťovne rozhodne o odvolaní proti rozhodnutiu o zastavení konania do tridsiatich dní od jeho doručenia, vo zvlášť zložitých prípadoch najneskôr do šesťdesiatich dní od doručenia odvolania.
Rozhodnutie o odmietnutí sprístupnenia informácie alebo rozhodnutie o zastavení konania o žiadosti o sprístupnenie informácie možno preskúmať v súdnom konaní podľa Správneho súdneho poriadku.
Sprístupnenie informácií podľa § 21 ods. 1 zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov sa poskytuje za úhradu vo výške materiálnych nákladov spojených so zhotovením kópií, so zadovážením technických nosičov a s odoslaním informácie žiadateľovi, ktorá je kalkulovaná v súlade s vyhláškou Ministerstva financií Slovenskej republiky č. 481/2008 Z. z. o podrobnostiach úhrady nákladov za sprístupnenie informácií.
Informácia spracovaná a odovzdaná na technickom nosiči dát.
Materiálový náklad
Technický nosič dát (CD - R, 700 MB)
Obálka a hlavičkový papier
K uvedenej sume sa pripočítajú náklady spojené s odoslaním informácie poštou, a to poštovné, ktoré sa riadi aktuálnym cenníkom Slovenskej pošty, a. s., pre styk s cudzinou a tuzemskom.
Informácia spracovaná a odovzdaná v papierovej forme
Materiálový náklad Cena v eurách
Obálka a hlavičkový papier 0,05
Tlač a príslušný papier alebo fotokópia 0,12
Spolu 0,17
Kalkulácia ceny za informáciu spracovanú a sprístupnenú v papierovej forme predstavuje informáciu, ktorá pozostáva len z jednej strany. V prípade rozšírenej informácie za každú stranu je potrebné pripočítať 0,12 EUR.
Bezplatne sa sprístupňujú informácie:
osobám so zmyslovým postihnutím, ak sa im poskytujú prístupnou formou,
ústne, nahliadnutím do spisu, telefonicky a elektronickou poštou,
ak náklady neprevýšia sumu 3,00 EUR.
Žiadateľ uhradí náklady, ktoré Sociálnej poisťovni vzniknú sprístupnením informácií, týmto spôsobom:
formou poštového peňažného poukazu,
bezhotovostným prevodom na účet Sociálnej poisťovne v banke,
platbou v hotovosti do pokladne Sociálnej poisťovne.

References: § 21
 § 8
 § 9
 § 116
 § 9
 § 116
 § 17
 § 10
 § 11
 § 8
 § 30
 § 21